Source: http://jegyes.hu/jog/csaladjog.html
Timestamp: 2018-08-18 06:39:34
Document Index: 29202274

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

2005. évi CXL. törvény a szülõi felelõsséggel és a gyermekek védelmét szolgáló intézkedésekkel kapcsolatos együttmûködésrõl, valamint az ilyen ügyekre irányadó joghatóságról, alkalmazandó jogról, elismerésrõl és végrehajtásról szóló, Hágában, 1996. október 19-én kelt Egyezmény kihirdetésérõl
6/2003. (III. 7.) BM rendelet az anyakönyvekrõl, a házasságkötési eljárásról és a névviselésrõl
PK 299. szám I. A volt közös lakás elhagyására kötelezett házastárs - szerzõdés vagy jogszabály eltérõ rendelkezése hiányában - elhelyezésre nem tarthat igényt.
PK 279. szám A házasság felbontását követõen az egyik volt házastárs különvagyonában vagy közös tulajdonában levõ ingatlannak (lakásnak) a másik volt házastárs által történõ használata
PK 219. szám Az apaság és származás megállapítása iránt indított perben elrendelt vércsoportvizsgálat esetén a Pp. 300. §-a szerinti bírság kiszabásának az anyával szemben is helye van, ha a gyermeket vérvétel céljából nem állítja elõ, vagy a vérvételt egyébként nem engedi meg.
PK 218. szám Apaság megállapítása iránti per indítására adott gyámhatósági kirendelés magában foglalja a perben elõterjesztett egyéb igényekre, így a gyermektartásdíj érvényesítésére vonatkozó kirendelést is. Ezért a gyámhatóság által az apaság megállapítása iránti per indítására kirendelt gondnok a gyermektartásdíjra vonatkozó igényt az apasági perben akkor is érvényesítheti, ha ez a kirendelésben kifejezetten nincs is külön feltüntetve (Pp. 296. §).
PK 217. szám Apaság megállapítása iránt indított perben (Pp. 293. §) a bíróság nem dönthet abban a kérdésben, hogy a gyermek melyik szülõ nevét viselje.
PK 216. szám A Pp. 291. §-ának (1) bekezdése a házasságot érvénytelenítõ vagy felbontó ítélet ellen az érvénytelenítés vagy felbontás kérdésében nem enged perújítást. Ezt a megszorító rendelkezést szorosan kell értelmezni. Ebbõl pedig az következik, hogy a házasságot felbontó vagy érvénytelenítõ ítélet egyéb rendelkezése, így a perköltség kérdésében hozott rendelkezés ellen perújításnak helye lehet.
PK 212. szám Ha a felperes a házassági perben az alperes ellenkérelmének elõterjesztése elõtt áll el a keresettõl, vagy pedig az alperes ellenkérelme a kereset elutasítására irányul, a felperes elállására figyelemmel a pert meg kell szüntetni, és az alperes a házasság felbontása iránt viszontkeresetet nem támaszthat. Ugyanez vonatkozik arra az esetre is, ha az alperes ellenkérelme mindössze annyi, hogy védekezni nem kíván és a házasság felbontását nem ellenzi. Ha az alperes azt az ellenkérelmet terjeszti elõ, hogy õ maga is kéri a házasság felbontását és kétséges, hogy ez az ellenkérelem viszontkereset-e, az alperest fel kell hívni annak a bejelentésére, hogy ellenkérelmét viszontkeresetnek kívánja-e tekinteni. Igenlõ esetben a pert ennek alapján folytatni kell, ellenkezõ esetben pedig a pert meg kell szüntetni (Pp. 284. §)
PK 210. szám A házassági bontóperben hozott elutasító határozatot az alperes akkor is megfellebbezheti, ha az elsõ fokú eljárás során a házasság felbontását ellenezte [Pp. 276. § (1) bek. és 233. §].
PK 199. szám Ha a gyermektartásban marasztalt munkavállaló illetményét a bíróság letiltotta és a munkáltató a letiltásnak nem tett eleget, a munkáltatót a Vht. 79. §-ának (1) bekezdése alapján készfizetõ kezesi felelõssége folytán marasztaló határozat elõzetesen végrehajthatónak nyilvánítható.
PK 183. szám A Csjt. 38. §-a (2) bekezdésének rendelkezése értelmében eseti nemi érintkezés alapján akkor lehet az apaságot megállapítani, ha az összes körülmények gondos mérlegelése mellett alaposan következtethetõ, hogy a gyermek ebbõl az érintkezésbõl származik. E vonatkozásban a bíróságnak a teljes tényállás felderítésére hivatalból is messzemenõen törekednie kell. A perbeli bizonyítékoknak, adatoknak és körülményeknek a maguk összességében való értékelése és mérlegelése útján kell állást foglalni a tekintetben: következtethetõ-e alaposan, hogy a gyermek a megállapított nemi érintkezésbõl származik.
PK 180. szám A különélõ házastárs által a házassági per megindítása elõtt tartás iránt folyamatba tett pert a késõbb megindult házassági per bíróságához a Pp. 150. §-a értelmében csak a tartást igénylõ fél kérelmére lehet áttenni, feltéve, hogy a per elsõfokon még nincs befejezve. Ha a tartási per megindításakor a házassági per már folyamatban van, a Pp. 277. §-ának (4) bekezdésében foglaltak folytán a házastárs tartása iránt indított pert - függetlenül attól, hogy a tartást kérõ ilyen irányú kérelmet terjeszt-e elõ vagy sem - a házassági per bíróságához kell áttenni.
PK 167. szám A szülõnek az a joga, hogy a gyermeknek nála való elhelyezését igényelheti, olyan jog, amely a jogutódra nem száll át. Ezért ha a gyermek elhelyezése iránt a szülõk között folyó per során a felek valamelyike meghal, nem a félbeszakadás megállapításának (Pp. 111. §), hanem a per megszüntetésének van helye.
PK 137. szám Ha a gyermektartásdíj fizetésére bírói ítélettel kötelezett munkavállalónak a munkáltatója a letiltó határozatnak nem tett eleget, akkor a Vht. 79. §-ának (1) bekezdése alapján ellene irányuló per a Pp. 34. §-ának (1) bekezdése alapján a jogosult lakóhelye szerint illetékes bíróság elõtt is megindítható. Ugyanez a szabály irányadó a munkáltató ellen a Vht. 78. §-a és a Vht. 59. §-a alapján indított per esetén is.
PK 117. szám El kell ismerni annak a magyar állampolgárnak a házassági bontóperében külföldi bíróság által hozott - a törvényi feltételeknek egyébként megfelelõ - határozatot, akinek lakóhelye külföldön van, tekintet nélkül arra, hogy a másik házastárs lakóhelye belföldön vagy külföldön van-e.
PK 106. szám A tartásra kötelezett személy és a gyermeket tényleg eltartó, gondozó személy megállapodhatnak abban, hogy a kötelezett a tartási kötelezettségnek kiegyenlítéséül megfelelõ vagyontárgyat (pénzösszeget) ad a jogosultnak. A bíróság azonban a tartásra kötelezettet ilyen megállapodás esetében is kötelezheti a gyermek részére tartásdíj fizetésére, ha ez a gyermek megfelelõ tartásának biztosítása érdekében szükséges.
PK 102. szám A Csjt. 35. §-ának (1) bekezdésében meghatározott törvényi vélelmet csak arra jogosított által indított perben hozott bírósági határozattal lehet megdönteni. Ezért a feleség által a férj ellen indított gyermektartási perben az alperes nem hivatkozhat kifogásként arra, hogy a gyermek nem tõle származik. A Pp. 153. §-ában foglalt rendelkezések ilyen esetben is irányadók.
PK 101. szám Ha az örökbefogadást a felek kölcsönös kérelmére a gyámhatóság (Csjt. 56. §) vagy valamelyik fél keresetére a bíróság felbontja (Csjt. 57. §), a felek közötti családi kapcsolat a vele járó jogokkal együtt megszûnik. Ilyen esetben az örökbefogadó javára huzamosabb idõn át végzett olyan munkáért, amely különben ellenszolgáltatás nélkül maradna, az örökbefogadott a vagyoni szaporulatból megfelelõ részesedést, vagyoni szaporulat hiányában pedig az eset körülményei által indokolt méltányos díjazást követelhet. Az ilyen igény az örökbefogadás felbontása iránt folyó perben kereset (viszontkereset) útján érvényesíthetõ.
PK 100. szám Az apaság vélelmét a Csjt. 43. §-a alapján az a vélelmezett apa is megtámadhatja, aki annak tudatában tett az apaságot elismerõ nyilatkozatot [Csjt. 37. § ], illetoleg a gyermek anyjával való házasságkötése esetén, annak tudatában tett az apaság vélelmének beállását eredményezõ nyilatkozatot [Csjt. 39. § (1) bek. c) pontja], hogy a gyermek nem tõle származik. Az apaság vélelmét az említett esetekben a vélelem beálltától számított egy év alatt támadhatja meg.